Срѣм

Срѣм,  Срем,  Srijem — географичный регион в Паннонской низинѣ меджи рѣками Дунай и Сава  на запад од их сутока; исторична назва  Sirmium, од римского города Сирмиум (днесь Срѣмска Митровиця), главного в регионѣ.

История
В добѣ Римской империи город  Сирмиум быв центром провинции Pannonia Secunda, важным торговым мѣстом и оборонным пунктом против Дакох, позднѣйше став ся центром провинции Иллирика. По падѣ империи панами провинции бывали Готы, Гепиды, Византийцѣ и Авары, под их панованьом Сирмиум прийшов у повне спустошѣня. Од VI. стороча до провинции приходять Славяне (Хорваты).Srem. // Ottův slovník naučný.

В X. сторочу исторична провинция Сирмиум стала ся частьов Мадярского кральовства, а в XI. – XII. сторочах за провинцию точили ся споры и бои з Византиев за територии на правом березѣ Савы, наконець сформовала ся жупа Срѣм вылучно на лѣвом березѣ плохов 6810 км2.Szerém, Szerémség. //Révai nagy lexikona. 

Днешность
Днешный Срѣм мать плоху  6870 км2  и понад 500 000 обывательох и е подѣленый меджи Сербиев (Сримскый округ) и Хорватиев (жупа Вуковар-Срѣм). Од XVIII. стороча в Срѣмѣ оселили ся тыж Русины и Украинцѣ.Володимир Кубийович: Срем.
Найвекшы народности в Сримском округу, Сербия, 2002Попис становништва, домаћинстава и станова у 2002. Национална или етнична припадност.
 Народность  Особ  %% вкупно  335901  100.00 Сербы  283881  84,51 Хорваты  10516  3,13 Словаци  9350  2,78 Югославы  5100  1,52 Мадяре  4236   1,26 Русины  2044   0,61 Украинцѣ  1158  0,34 
Найвекшы народности в жупѣ Вуковар-Срѣм, Хорватия, 2001 
 Народность  Особ  %% вкупно  204 768 100,00 Хорваты  160 277 78,27 Сербы 31 644 15,45 Мадяре 2 047 1,00 Русины 1 796 0,88 Словаци 1 338 0,65 Босняци 1 138 0,56 Албанцѣ 487 0,24 Украинцѣ 476 0,23

Жерела и одказы
 Szerém, Szerémség. //Révai nagy lexikona. 17. köt. Révai Testvérek Irodalmi Intézet Részvénytársaság, Budapest. 1925. Сс. 554–556. 
 Володимир Кубийович: Срем. //Енциклопедія українознавства : Словникова частина 8 / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк : Молоде життя , 1976; с. 3009. 
 Srem. // Ottův slovník naučný. Illustrovaná encyklopaedie obecných vědomostí. Díl 23. Vyd. J. Otto. V Praze, 1905. С. 998. 
 Попис становништва, домаћинстава и станова у 2002. Национална или етнична припадност. Република Србија. Републички завод за статистику. 1. Београд, фебруар 2003.  Сс. 42–43 

 Референции 

Катеґорія:Историчны области Мадярщины
Катеґорія:Историчны области Сербии
Катеґорія:Историчны области Хорватии
Катеґорія:Историчны области Хорватии